Torsdagsløpet

Torsdagsløpet er det største løpet i Sarpsborg og arrangeres hver torsdag fra påske til jul.

Løpet ble første gang arrangert i dagens løype i 1985. De siste årene har løpet blitt arrangert mellom 30 og 40 ganger årlig, med et snitt på mellom 40 og 50 deltakere. I likhet med andre løp var interessen stor på 1980-tallet, før den dalte rundt årtusenskiftet. I 2013 eksploderte bruken av treningsapper, og deltakerantallet i Torsdagsløpet doblet seg. Løypa går i skogen mellom Grålum og Sykehuset Østfold på Kalnes. 5 kilometer lenger vest arrangeres det 400 meter lengre Borredalen rundt, som Torsdagsløpet kniver med om å være Østfolds største mosjonsløp.

Det er tradisjon for å løpe med nisselue i det siste løpet for sesongen. De 30 beste løperne i hvert løp tildeles poeng etter verdenscupsystemet (100, 80 og 60, 50 og 45 poeng til de fem beste), som oppsummeres for hver sesong i den såkalte Torsdagscupen.

Løpstrasé 
Løperne starter ved fylkesvei 558 og følger Lundestadveien et stykke før en stor runde i Kalnesskogen hvor Gamle kongevei krysses to ganger.

Sesonger 

Friidrett i Norge
Repeterende arrangementer etablert i 1978